Επικοινωνιακή Αγωγή στην Ελληνική Δευτεροβάθμια Εκπαίδευση
Creators: name: Δημολιός, Κωνσταντίνος Αριστοφάνη
Publisher: name: Aristotle University of Thessaloniki
Year: 2018
Subjects: Επικοινωνιακή Αγωγή
Παιδεία στα Μέσα
Ψηφιακός Εγγραμματισμός
Communicative Literacy
Media Literacy
Digital Literacy

description: Στην εποχή της μετα-αλήθειας και της ραγδαίας εξάπλωσης των ψηφιακών μέσων οι πολίτες ζούνε σε ένα περιβάλλον πληροφοριακού πληθωρισμού, στο οποίο ενημερώνονται από πολλαπλά κανάλια μετάδοσης πληροφοριών. Τα ίδια τα άτομα αποτελούν ένα ζωτικό κομμάτι του ψηφιακού αυτού περιβάλλοντος διαδραματίζοντας κυρίαρχο και καθοριστικό ρόλο στη διαδικασία της πρόσληψης, της δημιουργίας και της μετάδοσης πληροφοριών. Ωστόσο, μεγάλο μέρος του περιεχομένου που δημιουργείται και διακινείται στα ψηφιακά μέσα χαρακτηρίζεται από αμφίβολη ποιότητα και εγκυρότητα. Ψευδείς, κατασκευασμένες, μη έγκυρες πληροφορίες και ειδήσεις, ψηφιακές απάτες και προπαγάνδα μπορούν και έχουν επιφέρει ανυπολόγιστες καταστροφές και επιπτώσεις στις ζωές των ανθρώπων και στην κοινωνία ευρύτερα. Ταυτόχρονα η ανάγκη σύστασης εκπαιδευτικών προγραμμάτων που θα εστιάζουν στην επικοινωνιακή αγωγή των πολιτών αναδεικνύεται από τη βιβλιογραφία και μοιάζει πιο επείγουσα από ποτέ. Η παρούσα έρευνα αποτελεί μία προσπάθεια ανάδειξης της σημασίας της σύστασης και ένταξης της επικοινωνιακής αγωγής στο αναλυτικό εκπαιδευτικό πρόγραμμα της ελληνικής δευτεροβάθμιας εκπαίδευσης. Μέσα από τη βιβλιογραφική επισκόπηση επιδιώκουμε να αναλύσουμε τις τεχνολογικές, κοινωνικές και επικοινωνιακές ανάγκες που καθιστούν αναγκαία την ύπαρξης μιας τέτοιας αγωγής. Εξετάζουμε το υφιστάμενο αναλυτικό εκπαιδευτικό πρόγραμμα για να διαπιστώσουμε τα κενά και τις ελλείψεις στο κομμάτι της παιδείας στα μέσα. Χρησιμοποιώντας τη μέθοδο της συνέντευξης, συζητάμε με εκπαιδευτικούς της δευτεροβάθμιας αλλά και με εμπειρογνώμονες στην παιδεία στα μέσα προκειμένου να ενισχύσουμε τις θέσεις μας και να στηρίξουμε περαιτέρω τα ευρήματά μας. Τα αποτελέσματα της παρούσας έρευνας καταδεικνύουν τις ελλείψεις και τα κενά που υπάρχουν στην ελληνική δευτεροβάθμια εκπαίδευση στον τομέα που εξετάζουμε. Παρατίθενται ακόμη διεθνή παραδείγματα εφαρμογής σχετικών εκπαιδευτικών προγραμμάτων και κατατίθενται μια σειρά από σύντομες προτάσεις για την ένταξη της επικοινωνιακής αγωγής στο αναλυτικό εκπαιδευτικό πρόγραμμα
description: In the post-truth era and in the times of of the rapid digital media spread, citizens live in an ‘infoflated’ environment in which they access information through multiple transmission channels. Individuals constitute a vital part of the digital environment through the dominant and determinant role in the process of the reception, creation and communication of the information. However, the majority of the content created and communicated with digital media is characterized by questionable quality and validity. Fake news, hoaxes, not valid information, digital scams and propaganda, may and have already brought incalculable damages and impact in the society and people’s everyday lives. At the same time, literature renders the introduction of educational programs with focus in the communicative literacy as more necessary and urgent than ever. The present paper is an effort to highlight the importance of establishing and integrating communicative literacy in Greek secondary education’s curriculum. Through bibliographic review, we pursue to analyze the technological, societal and communicative factors that render communicative literacy necessary. We investigate the present curriculum in order to identify lacunae and possible shortage of media literacy elements. Using the interview method, we discuss with secondary education teachers and experts from the media literacy field in order to reinforce our arguments and to further support our findings. The present paper’s results demonstrate Greek secondary education’s shortcomings in the examined field. Furthermore, international practices of relevant implemented educational programs are presented. Finally, we offer a series of suggestions towards integration of communicative literacy in the Greek education’s curriculum